
Iepirkuma komisijas
09.06.2026. sēdē (protokols Nr. JRS 2026/24-02) sniegtās atbildes uz jautājumiem par atklāta konkursa “Būvdarbu būvprojektā “Jēkabpils reģionālās slimnīcas virtuves ēkas (kadastra NR. 56010021214010) un noliktavas ēkas tuneļa (kadastra Nr. 56010021214009) pārbūve” būvuzraudzības veikšana”, ID Nr. JRS 2026/24, dokumentāciju

1. jautājums:
Lūdzu veikt labojumus Iepirkuma nolikuma 2.pielikuma “Informācija par pretendenta pieredzi” 1. punktā izslēdzot “…ēdināšanas bloka, virtuves vai pārtikas sagatavošanas telpas” un aizstājot ar “…publiska ēka (piemēram, slimnīca, sociālās aprūpes iestāde, skola, bērnudārzs vai cita sabiedriskai lietošanai paredzēta ēka) un	līguma ietvaros veikti inženiertīklu izbūves, pārbūves vai atjaunošanas darbi (vismaz ventilācijas, ūdensapgādes un kanalizācijas sistēmas), būvdarbi ir pabeigti un ēka nodota ekspluatācijā. Pieredzi var apliecināt ar vienu vai vairākiem līgumiem.”. Minētie labojumi pamatoti ar to, ka ēdināšanas bloka, virtuves vai pārtikas sagatavošanas telpu pārbūve ir ļoti šaura specifiska būvniecības sfēra un minētā prasība būtiski sašaurina - ierobežo iespējamo pretendentu loku, kas ir pretrunā ar Publisko iepirkumu likuma mērķiem, kā arī ir nesamērīga ar iepirkuma priekšmetu, par ko Uzņēmējs pārliecinājās detalizēti izvērtējot Pasūtītāja izsludinātā iepirkuma “Būvdarbi būvprojektā “Jēkabpils reģionālās slimnīcas virtuves ēkas (kadastra Nr. 56010021214010) un noliktavas ēkas tuneļa (kadastra Nr. 56010021214009) pārbūve”” dokumentāciju, tai skaitā iepirkuma nolikuma 7.pielikumu “Finanšu piedāvājums” tāmes, no kurām nav nolasāmi konkrēti specifiski darbi ēdināšanas bloka, virtuves vai pārtikas sagatavošanas telpas pārbūvei. Līdz ar to nav saskatāms pamatojums šādai specifiskai prasībai un minētā prasība ir izslēdzama no Iepirkuma kvalifikācijas prasībām. 
Kvalifikācijas prasību mērķis ir raksturot minimālo prasību līmeni, no kura vadoties, pasūtītājs var pārliecināties par pretendenta spēju izpildīt attiecīgo iepirkuma līgumu. Pasūtītāja rīcības brīvība attiecībā uz personāla kvalifikācijas prasību izvirzīšanu ir aplūkojama kopsakarā ar publisko iepirkumu pamatprincipu – nepieciešamību nodrošināt piegādātāju brīvu konkurenci, kā arī vienlīdzīgu un taisnīgu attieksmi pret tiem. Tāpēc pasūtītāja rīcības brīvība nav neierobežota – pasūtītājs ir saistīts ar to, ka ir pieļaujams izvirzīt tikai tādas prasības, kuras objektīvi ir nepieciešamas līguma izpildei un nav nesamērīgas. (Senāta 2015. gada 13. maija rīcības sēdes lēmuma lietā Nr. SKA-299/2015).

Atbilde:
Veikti grozījumi Iepirkuma nolikuma 2. pielikuma “Informācija par pretendenta pieredzi” 1. punktā izslēdzot “…ēdināšanas bloka, virtuves vai pārtikas sagatavošanas telpas” un aizstājot ar “…(piemēram, slimnīca, sociālās aprūpes iestāde, skola, bērnudārzs vai cita sabiedriskai lietošanai paredzēta ēka) vismaz 1 (vienā) objektā, būvdarbi ir pabeigti un ēka nodota ekspluatācijā. (skatīt 2026. gada 9. jūnija Iepirkuma nolikuma grozījumus).
2. jautājums:
Lūdzu veikt labojumus Iepirkuma nolikuma 2.pielikuma “Informācija par pretendenta pieredzi” 2.2. apakšpunktā izslēdzot “…ēdināšanas bloka, virtuves vai pārtikas sagatavošanas telpas” un aizstājot ar “…publiska ēka (piemēram, slimnīca, sociālās aprūpes iestāde, skola, bērnudārzs vai cita sabiedriskai lietošanai paredzēta ēka).

Atbilde: 
Veikti grozījumi Iepirkuma nolikuma 2. pielikuma “Informācija par pretendenta pieredzi” 2.2. apakšpunktā izslēdzot “…ēdināšanas bloka, virtuves vai pārtikas sagatavošanas telpas” un aizstājot ar “…publiska ēka (piemēram, slimnīca, sociālās aprūpes iestāde, skola, bērnudārzs vai cita sabiedriskai lietošanai paredzēta ēka). (skatīt 2026. gada 9. jūnija Iepirkuma nolikuma grozījumus)

3. jautājums:
Lūdzu precizēt, kas var būt atbildīgais būvuzraudzības būvuzraugs, proti tas ir tikai sertificēts speciālists, kurš ir tiesīgs veikt ēku būvdarbu būvuzraudzību vai tas var būt cits sertificēts speciālists, vai visi kopā 2.1. punktā minētie speciālisti.

Atbilde:
Atbildīgais būvuzraugs var būt tikai sertificēts speciālists, kurš ir tiesīgs veikt ēku būvdarbu būvuzraudzību. (skatīt 2026. gada 9. jūnija Iepirkuma nolikuma grozījumus)

4. jautājums:
Lūdzam veikt labojumus Iepirkuma nolikuma 2.pielikuma “Informācija par pretendenta pieredzi” 2.3.1. apakšpunktā iesniedzamo dokumentu kopumu pieredzies apliecināšanai un sniegt prezidējumu, kuram būvuzraugam ir jāapliecina sava pieredze atbilstoši Iepirkuma dokumentācijai. 
Lūdzam nolikumu 2.3.1. apakšpunktu izteikt jaunā redakcijā “Atbildīgā būvuzrauga pieredzi apliecina akts par izpildītiem būvdarbiem objektā vai segto darbu akti objektā, kurā persona veikusi pienākumus un parakstījusi attiecīgos aktus, vai iesniegto atsauksmi par izpildītajiem darbiem, vai citu alternatīvu dokumentu, no kura iepirkuma komisija var pārliecināties par atbildīgā būvuzrauga pieredzi”.

Atbilde:
2.3.1. Būvuzrauga pieredzi apliecina akts par izpildītiem būvdarbiem objektā un segto darbu akti objektā, kurā persona veikusi pienākumus un parakstījusi attiecīgos aktus. Atsauksme par izpildītajiem darbiem, vai cits alternatīvs dokuments, no kura iepirkuma komisija var pārliecināties par atbildīgā būvuzrauga pieredzi. (skatīt 2026. gada 9. jūnija Iepirkuma nolikuma grozījumus)

5.jautājums:
Lūdzam precizēt Iepirkuma nolikuma 2.pielikuma “Informācija par pretendenta pieredzi” 2.3.2. apakšpunktu. Vai pretendents pareizi saprot, ka Personāla veidlapas tabulā pieredzi jānorāda tikai atbildīgajam būvuzraugam nevis par visiem 2.1. punktā norādītajiem speciālistiem? 

Atbilde:
Lai apliecinātu piedāvāto būvuzraugu kompetenci, tabulā jānorāda informācija, kas pierāda atbilstību 2.1. apakšpunktā minētajām prasībām katram piesaistītajam sertificētajam speciālistam. (skatīt 2026. gada 9. jūnija Iepirkuma nolikuma grozījumus)

6. jautājums: Lūdzam no Iepirkuma līguma projekta izslēgt 5.1.26. apakšpunktu. Apakšpunktā noteiktās prasības ir piemērojamas ceļu būvdarbu būvuzraudzībai, ir noteiktas  Valsts sabiedrība ar ierobežotu atbildību "Latvijas Valsts ceļi" izstrādātajos ceļu būvdarbu noteikumos un nav noteiktas Latvijā spēkā esošajos normatīvajos aktos, kas regulē  ēku būvdarbus un ēku būvuzraudzību. Lūdzam pārskatīt un precizēt līguma projektu atbilstoši ēku būvuzraudzībai.

Atbilde:
Iepirkuma līguma 5.1.26. apakšpunkts netiek izslēgts, jo Iepirkuma komisijas ieskatā apakšpunktā noteiktās prasības nav piemērojamas tikai ceļu būvdarbu būvuzraudzībai.

